**K O N K U R S**

Fondacioni i Shkencës dhe Kulturës “D I T U R I A” shpall konkursin e hapur të bursave për vitin akademik 20015/2016 për studentët e susksesshëm të shpërndarë në të gjitha universitetet e R. Maqedonisë.  
I. DHËNIA E BURSAVE PËR STUDENTË TË TALENTUAR   
KUSHTET PËR NDARJE TË BURSAVE  
I. Të drejtën e bursës e kanë kandidatët që mësojnë në Universitetet dhe fakultetet e RM-së.  
II. Kandidatët duhet t’i plotësojnë kushtet vijuese:   
a) Studentët e vitit II, III, IV dhe V gjatë viteve të mëparshme duhet të kenë arritur sukses me notë mesatare mbi 8 (tetë).  
b) Të mos kenë përsëritur gjatë vitit arsimorë;  
c) Të mos jenë shfrytëzues të bursave ose kredive nga institucionet apo ndërmarrjet tjera;  
DOKUMENTET E NEVOJSHME PËR PJESËMARJE NË KONKURSIN  
PËR BURSA  
*1. CV (biografi)   
2. Kopje të indeksit (dy faqet e para – faqen e fotografisë dhe faqen ku është regjistruar semestri i fundit).   
3. Vërtetim i notave ku mund të shihet nota mesatare (Në fakultetet që ky dokument është me pagesë, ata student do ti sjellin vetëm fotokopjet e notave që i kanë marrë në indekset e tyre).  
4. Për studentët e vitit I vërtetim për semestrin e rregullt të regjistruar për vitin akademik 2015/2016, fotokopje të provimit të maturës shtetërore si dhe fotokopje të dëftesës së vitit të katërt (diplomës). Kriter përpos dëftesave janë edhe pikët e fituara në provimin e maturës.  
5. Për studentët e vitit II, III, IV, V dhe VI vërtetim për semestrin e rregullt të regjistruar për vitin akademik 2015/2016, si dhe vërtetim me numrin e provimeve të parapara dhe të dhëna nga vitet e mëparshme;   
6. Vërtetim për të ardhurat e realizuara të anëtarëve të punësuar të familjes (për anëtarët e pensionuar - fletëpagesë pensioni, për ata që marrin ndihmë sociale – fletpagesën e ndihmës sociale, për ata që nuk punojnë - vërtetim nga Enti i Punësimit se nuk janë në marrëdhënie pune);   
7. Kopje të pasaportës ose të letërnjoftimit.*

VLERA E BURSAVE  
Vlera e bursës për studentët për vitin akademik 2015/2016 do të jetë :  
\* 6.000,00 denarë për çdo muaj.  
Bursat ndahen për aq vite shkollore, gjegjësisht semestra, sa janë paraparë me planet mësimore, përkatësisht me aktet e përgjithshme të institucioneve arsimore përkatëse. Bursistëve do t’u ndahet bursë 9 muaj në vit (aq sa zgjatë viti akademik shkollor), ndërsa pagesa do të bëhet çdo muaj.  
Kandidatëve që u është ndarë bursa, e kanë të drejtën e shfrytëzimit të bursës nëse gjatë shkollimit e ruajnë suksesin e nevojshëm dhe kushtet e parapara me marrëveshjen për shfrytëzimin e bursës.  
IV. VENDI DHE AFATI PËR DORËZIMIN E DOKUMENTEVE   
Fletëparaqitjet dhe dokumentet e nevojshme duhet të dorëzohen në zyrat e Fondacionit të Shkencës dhe Kulturës “Dituria”, Bulevardi vëll. Gjinoski nu. Rruga Koço Zozi, nr. 41.  
Fletëparaqitjet dorëzohen në afatet vijuese :  
\* prej 27.10.2015 deri më 06.11.2015. vetëm ditëve të punës brenda orëve 13.00-16.00.  
Gjatë dorëzimit të dokumentacionit për bursë studentore, kandidatët duhet të kenë me vete letërnjoftimin dhe indeksin.  
Për rezultatet e konkursit, studentët do të informohen përmes web adresës sonë [www.dituria.org.mk](http://l.facebook.com/l.php?u=http%3A%2F%2Fwww.dituria.org.mk%2F&h=RAQENbwzCAQHWeYPCceUfSRiKDhfK7P4kLQLGu_U42xzMOg&enc=AZNtY29SplmxNcgwNi7tT3SpFVkRoCqkWFUHdrDYuVNFSyBzUaPdG_OpUAVZvty_bJ2fNh3bJ0dQYyKN_fqTU0iK-LBCLStCnwo7gjweYjh5tpRSOEP3pmYqsVCC6AvBNQeG1bOjxJeQODPYvzUlaU7X5oRLhsnOR8N_aL4EA3xB2S4LAQallj0U3ttkXbYywdqKkyH0xIgIwPaclPkvy7qg&s=1), Facebook si dhe në zyrat e Fondacionit të Shkencës dhe Kulturës “Dituria”.

S Q A R I M  
1. Dokumentet duhet të dorëzohen personalisht nga vetë kandidati.   
2. Dokumentet e kandidatëve që janë të pakompletuara dhe që dërgohen me vonesë, gjegjësisht që nuk i kanë respektuar afatet kohore të konkursit, nuk do të merren në shqyrtim.   
3. Dokumentacioni i dorëzuar nuk kthehet prapë, pra mbetet në arkivin e Fondacionit.   
4. Çdo kandidat që do të konkurrojë, duhet të marrë dëshmi (numër protokolli) se i ka dorëzuar dokumentet.   
5. Dokumentacioni i dorëzuar duhet të jetë i futur në zarf.

26.10.2015 Gostivar

Drejtor: Musa Musai